### 6.     Beslutning om ekspropriation i forbindelse med arealerhvervelse til anlæg af cykelstiforbindelse til [adresse]

**Åbent**

Sagsnr.: 326-2019-7617        J.nr.: 05.26.10           Dokumentnr.:
326-2019-66875

**Sagstype**

Beslutning.

**Resume og sagens baggrund**

På mødet i Kommunalbestyrelsen den 21. marts 2018 blev der
truffet beslutning om at gennemføre etableringen af en cykelstiforbindelse til
[adresse]. I den forbindelse vurderes det, at der vil være behov for at erhverve
arealer, og der skal derfor træffes en principiel beslutning om, at arealerne
kan erhverves via ekspropriation, hvis det ikke er muligt at indgå frivillige
aftaler herom.

**Indstillinger**

Direktøren indstiller,

1.    at de nødvendige
arealer til anlæg af cykelstiforbindelsen til [adresse] fremmes ved ekspropriation
under henvisning til vejlovens kapitel 10, hvis der ikke kan opnås frivillige
aftaler herom, og

2.    at Teknik- og
Miljøudvalget udpeger et medlem af udvalget til eventuel deltagelse i
åstedsforretninger.

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

I tilknytning til etableringen af cykelstiforbindelsen til
[adresse] blev der den 14. marts 2019 afholdt et borgermøde. På baggrund af
borgermødet og Teknik- og Miljøudvalgets tidligere beslutninger skal Teknik- og
Miljøudvalget på sit møde i april tage endelig stilling til linjeføringen.

I forbindelse med anlæg af stiforbindelsen, vil der være
behov for at erhverve arealer langs stistrækningen. Der vil som udgangspunkt
blive arbejdet for indgåelse af frivillige aftaler om arealerhvervelsen. Hvis
dette imidlertid ikke kan lykkes, vil der være behov for, at erhvervelsen kan
foretages via ekspropriation.

Omfanget af behovet for arealerhvervelse vil blive nærmere
opgjort, når de enkelte delprojekter er blevet detailprojekteret, blandt andet
i samarbejde med en landinspektør.

**Økonomiske konsekvenser**

Ingen økonomiske konsekvenser.

**Teknik- og Miljøudvalgets møde
den 4. april 2019:**

Anbefales.

**Økonomiudvalgets møde den 10.
april 2019:**

Anbefales.